เก็นโซซุยโคเด็น

**เก็นโซซุยโคเด็น** (ญี่ปุ่น: 幻想水滸伝, โรมะจิ: Gensou Suikoden, อังกฤษ: Suikoden) เป็นชื่อของเกมอาร์พีจีตระกูลหนึ่ง ผลิตโดยบริษัทโคนามิ โดยได้รับแรงบัลดาลใจมาจากวรรณกรรมจีนเรื่อง 108 ผู้กล้าหาญแห่งเขาเหลียงซาน มีเนื่อเรื่องเกี่ยวกับการรวบรวมผู้กล้ามาต่อสู้กับทรราชเพื่อกอบกู้บ้านเมือง จุดเด่นของเกม ได้แก่ ในเกมมีการผสมผสานเกมวางแผนการรบ, ตัวละครที่มีบทบาทสำคัญกว่า 108 ตัว, และผู้เล่นมีปราสาทของตัวเอง ซึ่งจะมีขนาดใหญ่ขึ้นเมื่อเรื่องดำเนินไปเรื่อยๆ

## เกม
* **[[เก็นโซซุยโคเด็น (เกม)|เก็นโซซุยโคเด็น]]** (ญี่ปุ่น: 幻想水滸伝, อังกฤษ: Suikoden)
*: สำหรับเครื่องเพลย์สเตชัน จัดจำหน่ายครั้งแรกในญี่ปุ่นเมื่อวันที่ 15 ธันวาคม พ.ศ. 2538 ในอเมริกาเมื่อ พ.ศ. 2539 และในยุโรปเมื่อเดือนเมษายน พ.ศ. 2540 ต่อมาได้ถูกนำมาดัดแปลงให้เล่นได้บนเครื่องเซก้าแซทเทิร์นและนำออกจัดจำหน่ายเมื่อวันที่ 17 กันยายน พ.ศ. 2540 และสำหรับเครื่องคอมพิวเตอร์ภายใต้ระบบปฏิบัติการวินโดวส์ 95 เมื่อวันที่ 26 มีนาคม 2541
* **[[เก็นโซซุยโคเด็น II]]** (ญี่ปุ่น: 幻想水滸伝II, อังกฤษ: Suikoden II)
*: สำหรับเครื่องเพลย์สเตชัน จัดจำหน่ายครั้งแรกในญี่ปุ่นเมื่อวันที่ 17 ธันวาคม พ.ศ. 2541 ในอเมริกาเมื่อวันที่ 31 สิงหาคม พ.ศ. 2542 และในยุโรปเมื่อวันที่ 28 กรกฎาคม พ.ศ. 2543
* **[[เก็นโซซุยโคไกเด็น ฉบับที่ 1|เก็นโซซุยโคไกเด็น ฉบับที่ 1 - นักดาบแห่งฮาร์โมเนีย]]** (ญี่ปุ่น: 幻想水滸外伝Vol.1 ハルモニアの剣士)
*: สำหรับเครื่องเพลย์สเตชัน จัดจำหน่ายครั้งแรกในญี่ปุ่นเมื่อวันที่ 21 กันยายน พ.ศ. 2543 เกมนี้เป็นเกมผจญภัย ผิดกับเกมสองเกมก่อน
* **[[เก็นโซซุยโคไกเด็น ฉบับที่ 2|เก็นโซซุยโคไกเด็น ฉบับที่ 2 - การดวลที่คริสตัลแวลลีย์]]** (ญี่ปุ่น: 幻想水滸外伝Vol.2 クリスタルバレーの決闘)
*: สำหรับเครื่องเพลย์สเตชัน จัดจำหน่ายครั้งแรกในญี่ปุ่นเมื่อวันที่ 22 มีนาคม พ.ศ. 2544 เป็นเกมผจญภัยเหมือนเก็นโซซุยโคไกเด็น ฉบับที่ 1
* **[[เก็นโซซุยโคเด็น การ์ดสตอรีส์]]**
*: สำหรับเครื่องเกมบอยแอดวานซ์ จัดจำหน่ายครั้งแรกในญี่ปุ่นเมื่อวันที่ 13 กันยายน พ.ศ. 2544 เป็นเกมอาร์พีจีที่มีการ์ดของตัวละครในเก็นโซซุยโคเด็นภาค 1 และ 2 เป็นองค์ประกอบหลัก
* **[[เก็นโซซุยโคเด็น III]]** (ญี่ปุ่น: 幻想水滸伝III, อังกฤษ: Suikoden III)
*: สำหรับเครื่องเพลย์สเตชัน 2 จัดจำหน่ายครั้งแรกในญี่ปุ่นเมื่อวันที่ 11 กรกฎาคม พ.ศ. 2545 และในอเมริกาเมื่อวันที่ 24 ตุลาคม พ.ศ. 2545
* **[[เก็นโซซุยโคเด็น IV]]** (ญี่ปุ่น: 幻想水滸伝IV, อังกฤษ: Suikoden IV)
*: สำหรับเครื่องเพลย์สเตชัน 2 จัดจำหน่ายครั้งแรกในญี่ปุ่นเมื่อวันที่ 19 สิงหาคม พ.ศ. 2547 ในอเมริกาเมื่อวันที่ 11 มกราคม พ.ศ. 2548 และในยุโรปเมื่อวันที่ 25 กุมภาพันธ์ พ.ศ. 2548
* **[[แรพโซเดีย]]** (ญี่ปุ่น: Rhapsodia, อังกฤษ: Suikoden Tactics)
*: สำหรับเครื่องเพลย์สเตชัน 2 จัดจำหน่ายครั้งแรกในญี่ปุ่นเมื่อวันที่ 22 กันยายน พ.ศ. 2548 ในอเมริกาเมื่อวันที่ 8 พฤศจิกายน พ.ศ. 2548 และในยุโรปเมื่อวันที่ 23 กุมภาพันธ์ พ.ศ. 2549 ในอเมริกาและยุโรปนั้นจะใช้ชื่อว่า "ซุยโคเด็น แท็กทิกส์" (Suikoden Tactics) แทน เกมนี้เป็นเกมวางแผนการรบคล้าย ไฟนอลแฟนตาซี แท็กทิกส์
* **[[เก็นโซซุยโคเด็น I&II]]** (ญี่ปุ่น: 幻想水滸伝I&II)
*: สำหรับเครื่องเพลย์สเตชัน พอร์เทเบิล จัดจำหน่ายครั้งแรกในญี่ปุ่นเมื่อวันที่ 23 กุมภาพันธ์ พ.ศ. 2549 เกมนี้รวมสองภาคแรกเข้าด้วยกันแล้วดัดแปลงให้เล่นได้บนเครื่องเพลย์สเตชัน พอร์เทเบิล
* **[[เก็นโซซุยโคเด็น V]]** (ญี่ปุ่น: 幻想水滸伝V, อังกฤษ: Suikoden V)
*: สำหรับเครื่องเพลย์สเตชัน 2 จัดจำหน่ายครั้งแรกในญี่ปุ่นเมื่อวันที่ 23 กุมภาพันธ์ พ.ศ. 2549 และในอเมริกาเมื่อวันที่ 21 มีนาคม พ.ศ. 2549

## โลกของเก็นโซซุยโคเด็น
ผิดกับเกมอาร์พีจีส่วนใหญ่ ฉากของเกมในตระกูลเก็นโซซุยโคเด็นทุกเกมตั้งอยู่ในโลกโลกเดียวกัน โดยโลกโลกนี้เป็นโลกที่มีเวทมนตร์แต่วิทยาศาสตร์และเทคโนโลยียังไม่เจริญก้าวหน้า มีมนุษย์​และชนเผ่าอื่นๆ เช่น เอลฟ์, คนแคระ, โคโบลด์ ฯลฯ อาศัยอยู่ร่วมกัน และเต็มไปด้วยสัตว์ประหลาด เช่น มังกร, กริฟฟอน ฯลฯ คล้ายกับโลกแฟนตาซีในนวนิยายหลายๆ เรื่องและเกมหลายๆ เกม อย่างไรก็ดี​โลกของเก็นโซซุยโคเด็นนั้นก็มีลักษณะเฉพาะตัวอยู่หลายประการ ได้แก่​

### เวทมนตร์และรูน
พลังของธาตุต่างๆ ในธรรมชาติ เช่น ดิน น้ำ ลม ไฟ หรือพลังวิเศษต่างๆ ในโลกของเก็นโซซุยโคเด็นจะรวมตัวและปรากฏอยู่ในรูปของ​**รูน** (ญี่ปุ่น:紋章, อังกฤษ:rune) โดยรูนในเก็นโซซุยโคเด็นนั้นเป็นภาพอักษรที่เกิดขึ้นเองโดยธรรมชาติอยู่ในลูกแก้วที่สามารถขุดขึ้นมาจากดิน และสามารถถูกสกัดออกมาจากลูกแก้วมาสักไว้บนมือทั้งสองหรือหน้าผาก ทำให้คนที่มีรูนสักอยู่สามารถใช้เวทมนตร์คาถาของยันตร์นั้นได้ ยกตัวอย่างเช่น ผู้มีรูนแห่งไฟจะสามารถใช้คาถา "ระเบิด" (Explosion) ได้เป็นต้น​นอกจากนี้รูนยังสามารถถูกสักลงบนผ้าเพื่อทำเป็น **ผ้ายันตร์** (scroll) ซึ่งช่วยให้คนสามารถใช้เวทมนตร์ได้โดยไม่ต้องสักรูนลงบนร่างกาย​

### รูนแท้จริงทั้ง 27

**รูนแท้จริง** (,​ ) เป็นรูนที่มีพลังอำนาจมากกว่ารูนทั่วๆ ไป มีอยู่ 27 รูน แต่มีเพียง 18 รูนเท่านั้นที่อยู่ในเกมเก็นโซซุยโคเด็นที่ผ่านมา (เมษายน 2549) รูนแท้จริงแต่ละรูนเป็นตัวแทนของพลังแห่งธรรมชาติหนึ่งชนิด แต่ละรูนมีจิตเป็นของตัวเองทำให้มันสามารถเลือกคนที่จะถือครองหรือสิ่งของที่มันจะไปสถิตย์อยู่ได้ ผิดกับรูนทั่วไปที่จะสักไว้บนใครหรือสิ่งของใดก็ได้ ผู้ถือครองรูนแท้จิง โดยส่วนมากจะมีชีวิตเป็นอมตะแต่รูนแท้บางรูนจะดูดกินชีวิตของคนถือครองมัน เนื่องจากรูนแท้จริงเป็นบ่อเกิดแห่งพลังอันมหาศาลพวกมันจึงเป็นชนวนของสงครามหลายๆ สงครามในโลกของเก็นโซซุยโคเด็น​

### ตำนานการก่อเกิดรูนแท้
:*In the beginning, there existed only long, long Darkness.*
:*Over time, Dark grew lonely. The loneliness became a heavy sorrow. Darkness eventually cried one tear.*
:*From the tear were born two brothers: Sword and Shield.*
:*Sword said it could cut all that exists. Shield replied that nothing could even scratch it.*
:*They fell into war. Their war lasted for 7 days and 7 nights.*
:*In the end, Sword breached Shield, and Shield broke Sword.*
:*Pieces of sword rained down to make the sky. Pieces of Shield rained down to make the earth.*
:*Their battle flashes became the stars.*
:*The 27 gems adorning Sword and Shield transformed into the 27 True Runes. And thus the world began its life.*

ในตอนแรกที่ยังไม่มีแม้แต่โลกหรือดวงดาว ทั้งพิภพมีแต่ความมืดมิด, ความอ้างว้าง, ความโดดเดี่ยว ความมืดมิดได้ร้องไห้อย่างปล่าวเปลี่ยว และน้ำตานั้นเองได้กำเนิดออกมาเป็นสองพี่น้อง ดาบและโล่ห์, ดาบได้บอกว่าตนเองนั้นไม่มีอะไรที่ตัดไม่ขาด ส่วนโล่ห์นั้นบอกว่าไม่มีอะไรที่สามารถทำให้มันเป็นรอยหรือแตกหักได้ ทั้งคู่ได้เข้าสู่สงครามที่ยาวนานเป็นเวลา 7 วัน 7 คืน ท้ายที่สุดแล้วดาบได้ทำลายโล่ห์และโล่ห์ได้ทำลายดาบ ส่วนของดาบที่แตกหักได้กลายเป็นท้องฟ้า ส่วนของโล่ห์ที่แตกหักได้กลายเป็นพื้นโลก แสงประกายจากการต่อสู้ได้กลายเป็นดวงดาว และชิ้นส่วนอัญมณีของดาบและโล่ห์ได้กลายเป็นรูนแท้ทั้ง 27 และนั้นคือบทกำเนิดของสิ่งมีชีวิต

### รูนแท้จริง
#### รูนแห่งการเริ่มต้น
:**ผู้ถือครองในอดีต:** ไม่ปรากฏ
:**ผู้ถือครองในปัจจุบัน:** ริโอ, โจอี้ 
:**รูนที่แตกตัวออกมา:** ไม่ปรากฏ

**รูนแห่งการเริ่มต้น** (ญี่ปุ่น: 始まりの紋章, อังกฤษ: Rune of the Beginning) รูนนี้ได้แตกออกเป็นสองรูนย่อยคือ **รูนโล่ห์แห่งแสง** และ**รูนดาบแห่งความมืด** รูนทั้งสองมีความต้องการที่กล้าแข็งชักนำให้ผู้ถือครองทำสงครามกันจนกว่าจะแตกหักกันไปข้างหนึ่ง ตัวของรูนโลห์แห่งแสง และรูนดาบแห่งความมืดนั้นไม่ใช่รูนแท้ แต่เมื่อรูนทั้งสองจะรวมกันจะกลายเป็นรูนแห่งการเริ่มต้น รูนนี้ได้แตกออกเป็นสองรูนย่อยออกมานานมาก และได้กลับไปอยู่ในรูปแบบของรูนแห่งการเริ่มต้นอีกครั้งในสมัยของริโอและโจอี้ รูนแห่งการเริ่มต้นเป็นแรกผลักดันสำคัญในสงครามรวบรวมแผ่นดินดูนัน (Dunan Unification War) ซึ่งเป็นเหตุการณ์สำคัญในเกมเก็นโซซุยโคเด็น II 

:รูนโล่ห์แห่งแสง
::**ผู้ถือครองในอดีต:** เก็นคาคุ
::**ผู้ถือครองในปัจจุบัน:** ริโอ
::**รูนที่แตกตัวออกมา:** รูนโล่ห์ (Shield Rune)

:**รูนโล่ห์แห่งแสง** (ญี่ปุ่น: 輝く盾の紋章, อังกฤษ: Bright Shield Rune) เป็นครึ่งหนึ่งของรูนแห่งการเริ่มต้น ในอดีตเคยถูกถือครองโดยเก็นคาคุ ปู่ของริโอ ภายหลังริโอได้ถือครองรูนนี้พร้อมกันโจอี้ที่ได้ถือครองรูนดาบแห่งความมืด และกลายเป็นศัตรูต่อกันในที่สุดตามคำสาปของรูนแห่งการเริ่มต้น แต่ภายหลังสงครามสิ้นสุดลงริโอกลับปฏิเสธในการฆ่าโจอี้จึงทำให้รูนนี้รวมตัวกับรูนดาบแห่งความมืดและกลายเป็นรูนแห่งการเริ่มต้นอีกครั้ง

:รูนดาบแห่งความมืด
::**ผู้ถือครองในอดีต:** แฮน คันนิ่งแฮม (Han Cunningham)
::**ผู้ถือครองในปัจจุบัน:** โจอี้
::**รูนที่แตกตัวออกมา:** ไม่ปรากฏ

:**รูนดาบแห่งความมืด** (ญี่ปุ่น: 黒き刃の紋章, อังกฤษ: Black Sword Rune) เป็นครึ่งหนึ่งของรูนแห่งการเริ่มต้น ในอดีตถูกถือครองโดยแฮน คันนิ่งแฮม เพื่อนสนิทของเก็นคาคุ ภายหลังโจอี้ได้ถือครองรูนนี้พร้อมกันริโอที่ได้ถือครองรูนโล่ห์แห่งแสง และกลายเป็นศัตรูต่อกันในที่สุดตามคำสาปของรูนแห่งการเริ่มต้น แต่ภายหลังสงครามสิ้นสุดลงริโอกลับปฏิเสธในการฆ่าโจอี้จึงทำให้รูนนี้รวมตัวกับรูนโล่ห์แห่งแสงและกลายเป็นรูนแห่งการเริ่มต้นอีกครั้ง
 


#### รูนแห่งชีวิตและความตาย
:**ผู้ถือครองในอดีต:** ปู่ของเท็ด (ไม่ปรากฏชื่อ), เท็ด, เรือหมอก
:**ผู้ถือครองในปัจจุบัน:** เทอร์ แม็คโดห์ล
:**รูนที่แตกตัวออกมา:** รูนแห่งความมืด (Darkness Rune)

**รูนแห่งชีวิตและความตาย** (ญี่ปุ่น: 生と死をつかさどる紋章, อังกฤษ: Rune of Life and Death) หรือ **โซลอีตเตอร์** (ญี่ปุ่น: ソウルイーター, อังกฤษ: Soul Eater Rune) มีพลังในการให้และพรากชีวิต โดยปกติรูนนี้จะถูกเก็บซ่อนไว้ที่หมู่บ้านของรูนที่สาบสูญ (village of the Hidden Rune) จนกระทั่งในปีโซลิดที่ 150 วินดี้ ยูเบอร์ และเนลอร์ด ได้เข้ามาทำลายหมู่บ้านเพื่อค้นหารูนแท้ทั้ง 27 แต่กลับไม่พบอะไรเนื่องจากรูนโซลอีตเตอร์ได้ถูกถือครองโดยปู่ของเท็ด และสืบทอดต่อมายังเท็ดอีกทีหนึ่ง เท็ดจึงได้ออกเดินทางจากหมู่บ้านไปยังที่ต่างๆ พร้อมด้วยคำสาปจากรูนโซลอีตเตอร์ เท็ดได้รับข้อเสนอของเรือหมอกในการถอดรูนออกเพื่อหนีจากชีวิตที่ไม่แก่ไม่ตาย รูนนี้จึงตกไปอยู่กับเรือหมอกในช่วงระยะเวลาหนึ่ง แต่ในที่สุดเท็ดก็ตัดสินใจออกจากเรือหมอกและกลับมาสู่โลกเดิม ทำให้รูนตกมาอยู่กับเท็ดอีกครั้งหนึ่ง (เนื้อเรื่องซุยโคเด็นภาค IV) หลังจากผ่านไปเป็นระยะเวลายาวนาน เท็ดได้กลายเป็นเพื่อนสนิทกับ เทอร์ แม็คโดห์ล ในขณะที่ถูกวินดี้ตามล่าอีกครั้งหนึ่ง เขามอบรูนนี้ให้กับเทอร์ แม็คโดห์ล นอกจากนี้รูนโซลอีตเตอร์นี้ยังเป็นชนวนของสงครามรูนแห่งประตู (Gate Rune War) ซึ่งเป็นเหตุการณ์สำคัญของเนื้อเรื่องของเกมเก็นโซซุยโคเด็นภาคหนึ่ง



#### รูนแห่งดินที่แท้จริง
:**ผู้ถือครองในอดีต:** ไม่ปรากฏ
:**ผู้ถือครองในปัจจุบัน:** ซาซาไร
:**รูนที่แตกตัวออกมา:** รูนดิน (Earth Rune), รูนดินระดับสูง (Mother Earth Rune)

**รูนแห่งดินที่แท้จริง** (ญี่ปุ่น:真なる土の紋章, อังกฤษ:True Earth Rune) ถูกถือครองโดย ซาซาไร สังฆราชแห่งราชอาณาจักรฮาร์โมเนีย มีพลังในการป้องกันมากกว่าการโจมตี ครั้งหนึ่งเคยถูกขโมยโดยลุค เพื่อเป็นหนึ่งในส่วนประกอบที่จำเป็นสำหรับทำลายรูนแห่งลมที่แท้จริงแต่ไม่สำเร็จ ภายหลังก็กลับมาอยู่กับซาซาไรตามเดิม



#### รูนแห่งไฟที่แท้จริง
thumb|รูนแห่งไฟที่แท้จริง
:**ผู้ถือครองในอดีต:** จ้าวแห่งเพลิง (The Flame Champion)
:**ผู้ถือครองในปัจจุบัน:** ฮิวโก, เกดโด และคริส ไลท์เฟลโลว์ (โดยการอ้างอิงตามนิยายฮิวโกจะเป็นผู้ถือครองรูน)
:**รูนที่แตกตัวออกมา:** รูนไฟ (Fire Rune), รูนไฟระดับสูง (Rage Rune)

**รูนแห่งไฟที่แท้จริง** (ญี่ปุ่น: 真なる火の紋章, อังกฤษ: True Fire Rune) ถูกถือครองโดยผู้กล้าของกลาสแลนด์ จ้าวแห่งเพลิง แต่เดิมรูนนี้เป็นของราชอาณาจักรฮาร์โมเนีย ถูกซ่อนอยู่ภายในวิหารแห่งหนึ่งแต่รูนนี้กลับถูกขโมยออกมาโดยไฟบริงเกอร์ (Fire Bringer) หลังจากนั้นจ้าวแห่งเพลิงก็ได้เข้าต่อสู้กับราชอาณาจักรฮาร์โมเนียที่เข้ามารุกรานกลาสแลนด์ ภายหลังจ้าวแห่งเพลิงกลับยอมปลดปล่อยรูนแห่งไปที่แท้จริงนี้เพื่อที่จะอยู่กับคนที่ตัวเองรักและแก่ตายไปพร้อมๆ กัน รูนนี้จึงได้เข้าไปสถิตย์อยู่ในโบราณสถานแห่งซินดาร์ โดยการอ้างอิงตามนิยายฮิวโกจะเป็นผู้ถือครองรูนแห่งไฟที่แท้จริงนี้ต่อจากจ้าวแห่งเพลิง และเข้าต่อสู้กับลุค จนสามารถเอาชนะลุคได้ในที่สุด



#### รูนแห่งน้ำที่แท้จริง
thumb|รูนแห่งน้ำที่แท้จริง
:**ผู้ถือครองในอดีต:** ไวแอทท์ ไลท์เฟลโลว์
:**ผู้ถือครองในปัจจุบัน:** ฮิวโก, คริส ไลท์เฟลโลว์ (โดยการอ้างอิงตามนิยายคริสจะเป็นผู้ถือครองรูน)
:**รูนที่แตกตัวออกมา:** รูนน้ำ (Water Rune), รูนน้ำระดับสูง (Flowing Rune)

**รูนแห่งน้ำที่แท้จริง** (ญี่ปุ่น: 真なる水の紋章, อังกฤษ: True Water Rune) ถูกถือครองโดย ไวแอทท์ ไลท์เฟลโลว์ เพื่อนำมาใช้ต่อสู้กับราชอาณาจักรฮาร์โมเนีย เป็นกำลังหนุนให้กับกองทัพไฟบริงเกอร์ (Fire Bringer) หลังสิ้นสุดสงครามไวแอทท์ได้เดินทางไปยังหลายๆ ที่เพื่อทำการปิดผนึกรูนน้ำที่แท้จริง เป็นการป้องกันไม่ให้ถูกค้นพบหรือถูกใช้โดยราชอาณาจักรฮาร์โมเนีย ภายหลังจากนั้นรูนน้ำที่แท้จริงได้ตกไปอยู่กับลูกสาวของเขา คริส ไลท์เฟลโลว์ และได้กลายเป็นผู้ช่วยเหลือจ้าวแห่งเพลิงคนใหม่



#### รูนแห่งลมที่แท้จริง
:**ผู้ถือครองในอดีต:** ลุค
:**ผู้ถือครองในปัจจุบัน:** ไม่ปรากฏ
:**รูนที่แตกตัวออกมา:** รูนลม (Wind Rune), รูนลมระดับสูง (Cyclone Rune)

**รูนแห่งลมที่แท้จริง** (ญี่ปุ่น: 真なる風の紋章, อังกฤษ: True Wind Rune) ถูกถือครองโดยลุค ในสมัยสงครามรวบรวมแผ่นดินดูนันลุคเคยใช้รูนแห่งลมที่แท้จริงนี้ในการเรียกอสูรโกเล็มเข้าต่อสู้กับราชอาณาจักรฮาร์โมเนีย และยังคงใช้รูนนี้ในการต่อสู้ในสงครามทูตแห่งเพลิงครั้งที่สอง แต่กลับพ่ายแพ้ต่อจ้าวแห่งเพลิงคนใหม่



#### รูนแห่งสายฟ้าที่แท้จริง
:**ผู้ถือครองในอดีต:** เกดโด
:**ผู้ถือครองในปัจจุบัน:** ฮิวโก, เกดโด (โดยการอ้างอิงตามนิยายเกดโดจะเป็นผู้ถือครองรูน)
:**รูนที่แตกตัวออกมา:** รูนสายฟ้า (Lightning Rune), รูนสายฟ้าระดับสูง (Thunder Rune)

**รูนแห่งสายฟ้าที่แท้จริง** (ญี่ปุ่น: 真なる雷の紋章, อังกฤษ: True Lightning Rune) ถูกถือครองโดยเกดโด แต่เดิมรูนนี้เป็นสมบัติของราชอาณาจักรฮาร์โมเนีย และสาเหตุที่เกดโดได้ถือครองรูนนี้ก็ยังไม่ปรากฏ แต่คาดว่าเกดโดอาจจะเคยเป็นส่วนหนึ่งในกลุ่มที่เข้าขโมยรูนจากราชอาณาจักรฮาร์โมเนีย และทำการถือครองรูนนี้เอาไว้เองเพื่อที่จะช่วยจ้าวแห่งเพลิง (Flame Champion) ในการปกป้องกลาสแลนด์ หลังสิ้นสุดสงครามเกดโดได้ปิดผนึกรูนนี้เอาไว้ในร่างกายของเขาเองเป็นเวลายาวนานกว่า 50 ปี รูนนี้เคยถูกขโมยโดยลุคเพื่อนำทำลายแต่ไม่สำเร็จ ภายหลังถูกค้นพบในโบราณสถานแห่งซินดาร์



#### รูนแห่งการลงทัณฑ์
:**ผู้ถือครองในอดีต:** ราชินีแห่งโอเบล, เกรย์แฮม เคร, ลูกชายของเคร, พ่อของราสกิ (Rakghi's Father), สตีส (Steele), แบรนโด (Brandeau), เกรน คอต (Glen Cott)
:**ผู้ถือครองในปัจจุบัน:** ลาซโล
:**รูนที่แตกตัวออกมา:** ไม่ปรากฏ

**รูนแห่งการลงทัณฑ์** (ญี่ปุ่น: 罰の紋章, อังกฤษ: Rune of Punishment) ในอดีตมีผู้ถือครองหลายคน และทุกคนต่างถูกรูนแห่งการลงทัณฑ์กลืนกินชีวิตจนตายไปในที่สุด รูนนี้ให้พลังในการปกป้องผู้อื่นกับผู้ถือครอง แต่กัดกินชีวิตของผู้ที่ใช้พลังของมันเป็นเครื่องแลกเปลี่ยน ผู้ถือครองรูนในปัจจุบันคือลาซโลซึ่งได้รับช่วงต่อมาจาก เกรน คอต ซึ่งเป็นหัวหน้ากองทัพของลาซโล การแย่งชิงรูนแห่งการลงทัณฑ์เป็นสาเหตุของสงครามการขยายพรมแดนทางใต้ของคูลุก (Kooluk Southern Expansion) ซึ่งเป็นเหตุการณ์สำคัญในเกมเก็นโซซุยโคเด็น IV



#### รูนแห่งตะวัน
:**ผู้ถือครองในอดีต:** อาสแตส ฟาเลเนส (Arshtat Falenas)
:**ผู้ถือครองในปัจจุบัน:** ราชวงศ์แห่งราชอาณาจักรฟาเลน่า
:**รูนที่แตกตัวออกมา:** รูนรุ่งอรุณ (Dawn Rune), รูนสนธยา (Twilight Rune)

**รูนแห่งตะวัน** (ญี่ปุ่น: 太陽の紋章, อังกฤษ: Sun Rune) รูนแห่งตะวันเป็นสมบัติที่สืบทอดต่อกันมาภายในราชวงศ์แห่งราชอาณาจักรฟาเลนา (Queendom of Falena) มีพลังในการสร้างคลื่นความร้อน แสง และชีวิต การใช้รูนนี้ทำให้ผู้ถือครองไม่สามารถควบคุมตนเองได้ในบางครั้ง จึงจำเป็นต้องมีผู้ถือครอง**รูนรุ่งอรุณ**และ**รูนสนธยา** เพื่อเป็นการป้องกันอำนาจอันแข็งแกร่งของรูนแห่งตะวัน เมื่อเกิดเหตุการณ์สงครามกลางเมืองในฟาเลนา ราชินีอาสแตสได้ถูกสังหาร รูนแห่งตะวันจึงเข้าสถิตย์อยู่ภายในรูปปั้น และไม่มีใครสามารถถือครองได้ (กล่าวกันว่าคนที่สามารถถือครองรูนแห่งตะวันได้ต้องเป็นคนภายในราชวงศ์ฟาเลนาเท่านั้น) โดยมีสถานที่เก็บรักษารูนรุ่งอรุณและรูนสนธยาอยู่ใกล้เคียงกับราชอาณาจักรฟาเลนาเรียกว่าวิหารทิศตะวันออก (East Palace) และวิหารทิศตะวันตก (West Palace) ครั้งหนึ่งรูนรุ่งอรุณ เคยถูกขโมยและหายสาบสูญไป (ทราบภายหลังว่าตระกูลบาโรว์เป็นผู้ขโมยไป) โดยเจ้าชายแห่งฟาเลนาได้ถือครองรูนนี้เพื่อเข้าป้องกันอำนาจของรูนแห่งตะวัน ภายหลังสิ้นสุดสงครามรูนทั้ง 3 ได้กลับมาอยู่ภายในราชวงศ์แห่งราชอาณาจักรฟาเลนาอีกครั้งโดยสถิตย์อยู่ภายในรูปปั้นและไม่มีผู้ถือครอง การแย่งชิงรูนแห่งตะวันเป็นสาเหตุของสงครามกลางเมืองในฟาเลนาซึ่งเป็นเหตุการณ์สำคัญในเกมเก็นโซซุยโคเด็น V 



#### รูนแห่งจันทรา
:**ผู้ถือครองในอดีต:** เนคลอร์ด
:**ผู้ถือครองในปัจจุบัน:** เซียร์รา
:**รูนที่แตกตัวออกมา:** ไม่ปรากฏ

**รูนแห่งจันทรา** (ญี่ปุ่น: 月の紋章, อังกฤษ: Blue Moon Rune) มีฤทธิ์ทำให้ผู้ถือครองกลายเป็นผีดูดเลือดซึ่งจะต้องดื่มเลือดเพื่อดำรงชีวิตไปจนกระทั่งสามารถควบคุมรูนแห่งจันทราได้ ตั้งแต่รูนนี้ปรากฏขึ้นมายังไม่มีบันทึกว่ามีผู้อื่นที่สามารถถือครองจนกระทั่งสามารถควบคุมรูนได้นอกจากเซียร์ราเพียงคนเดียว ในอดีตเซียร์ร่าได้ตั้งหมู่บ้านบลูมูนขึ้นมา (Blue Moon Village) และได้นำรูนแห่งจันทรานี้ไปตั้งไว้ที่ศาลกลางหมู่บ้าน แต่เนคลอร์ดได้ขโมยรูนนี้ออกจากหมู่บ้านไปเพื่อเพิ่มอำนาจให้ตนเอง แต่ภายหลังรูนนี้ก็ได้กลับมาอยู่กับเซียร์ราอีกครั้งหนึ่ง การตามล่าเนคลอร์ด​ เป็นโครงเรื่องย่อยหนึ่งของเกมเก็นโซซุยโคเด็น, เก็นโซซุยโคเด็น II และเก็นโซซุยโคไกเด็นฉบับที่ 1 



#### รูนแห่งรัตติกาล
:**ผู้ถือครองในอดีต:** วิกเตอร์
:**ผู้ถือครองในปัจจุบัน:** เอดจ์
:**รูนที่แตกตัวออกมา:** รูนดวงดาว (Star Rune)

**รูนแห่งรัตติกาล** (ญี่ปุ่น: 夜の紋章, อังกฤษ: Night Rune) มีร่างเป็นดาบพูดได้ชื่อ **ดาบมังกรดารา** (ญี่ปุ่น: 星辰剣, อังกฤษ: Star Dragon Sword) ซึ่งเป็นอาวุธเพียงหนึ่งเดียวที่สามารถฆ่าผีดูดเลือดได้ รูนแห่งรัตติกาลปรากฏตัวในภาคที่ I, II และ III ของเกมเก็นโซซุยโคเด็น​

#### รูนแห่งกษัตริย์
:**ผู้ถือครองในอดีต:** พระเจ้าบัลบารอสซา
:**ผู้ถือครองในปัจจุบัน:** ไม่ปรากฏ
:**รูนที่แตกตัวออกมา:** ไม่ปรากฏ

**รูนแห่งกษัตริย์** (ญี่ปุ่น: 覇王の紋章, อังกฤษ: Sovereign Rune) มีพลังในการต่อต้านฤทธิ์รูนทุกประเภท มีร่างเป็นดาบชื่อว่า **ดาบราชันย์มังกร** (ญี่ปุ่น: 竜王剣, อังกฤษ: Dragon King Sword) ราชวงศ์รักเนอร์ของจักรวรรดิสการ์เล็ตมูนเป็นผู้ถือครองรูนนี้ พระเจ้าบัลบารอสซาได้ใช้พลังของรูนนี้ทำให้รูนกลายร่างเป็นมังกรทองสามเศียร ซึ่งเป็นหัวหน้าใหญ่เกมเก็นโซซุยโคเด็น

#### รูนแห่งการเปลี่ยนแปลง
:**ผู้ถือครองในอดีต:** ไม่ปรากฏ
:**ผู้ถือครองในปัจจุบัน:** ไม่ปรากฏ (คาดว่าน่าจะเป็นหัวหน้าเผ่าซินดาร์)
:**รูนที่แตกตัวออกมา:** ไม่ปรากฏ

**รูนแห่งการเปลี่ยนแปลง** (ญี่ปุ่น: 変化の紋章, อังกฤษ: Rune of Change) รูนนี้มีพลังทำให้ผู้ถือครองต้องพบกับความเปลี่ยนแปลงตลอดกาล ตามตำราโบราณในเก็นโซซุยโคเด็น II กล่าวว่าหัวหน้าเผ่าซินดาร์เป็นผู้ถือครองรูนชนิดนี้ทำให้ชาวซินดาร์ไม่สามารถลงหลักปักฐานในที่ๆ หนึ่งได้ ต้องอพยพอยู่ตลอดเวลา

#### รูนแห่งประตู
:**ผู้ถือครองในอดีต:** ไม่ปรากฏ
:**ผู้ถือครองในปัจจุบัน:** ไม่ปรากฏ
:**รูนที่แตกตัวออกมา:** รูนประตูด้านนอก (Pale Gate Rune)

**รูนแห่งประตู** (ญี่ปุ่น: 門の紋章, อังกฤษ: Gate Rune) มีพลังในการเชื่อมต่อโลกสองโลกเข้าด้วยกัน สามารถใช้เรียกปีศาจมาจากโลกอื่นได้ แต่เดิมสถิตย์อยู่ในหมู่บ้านรูนแห่งประตู (Gate Rune Village) แต่หมู่บ้านนี้กลับถูกราชอาณาจักรฮาร์โมเนียโจมตีในปีโซลิดที่ 78 วินดี้และเล็คนาร์ทสองพี่น้อง (ในหมู่บ้านทุกคนถือว่าตัวเองเป็นพี่และน้อง) ได้ทำการแบ่งรูนนี้ออกเป็น 2 ส่วนและแยกกันหนีจากการถูกโจมตี สงครามรูนแห่งประตูเป็นการเผชิญหน้าระหว่างกองทัพที่ผู้ถือรูนแห่งประตูด้านหน้าควบคุมและกองทัพที่ผู้ถือรูนแห่งประตูด้านหลังให้การสนับสนุน ​

:รูนแห่งประตูด้านหน้า
::**ผู้ถือครองในอดีต:** วินดี้
::**ผู้ถือครองในปัจจุบัน:** ไม่ปรากฏ
::**รูนที่แตกตัวออกมา:** รูนประตูด้านนอก (Pale Gate Rune)

:**รูนแห่งประตูด้านหน้า** (อังกฤษ: Front Gate Rune) เป็นครึ่งหนึ่งของรูนแห่งประตูมีพลังในการดึงเอาอมนุษย์ออกมาจากมิติอื่น ถูกถือครองโดยวินดี้ วินดี้ใช้พลังของรูนนี้ในการสร้างพลังให้กับตนเอง ภายหลังจากการถูกโจมตีของหมู่บ้าน วินดี้ได้ตระหนักถึงความสามารถของรูนแห่งประตูและต้องการครอบครองรูนนี้เอาไว้เอง ดังนั้นเธอจึงเริ่มที่จะตามหารูนที่แท้จริงทั้งหมด ซึ่งหมายรวมถึงเล็คนาร์ทน้องสาวของเธอด้วย แต่รูนนี้ได้หายสาบสูญไปหลังจบสงครามรูนแห่งประตู

:รูนแห่งประตูด้านหลัง
::**ผู้ถือครองในอดีต:** เล็คนาร์ท
::**ผู้ถือครองในปัจจุบัน:** เล็คนาร์ท
::**รูนที่แตกตัวออกมา:** รูนประตูด้านนอก (Pale Gate Rune)

:**รูนแห่งประตูด้านหลัง** (อังกฤษ: Back Gate Rune) เป็นครึ่งหนึ่งของรูนแห่งประตูมีพลังในการส่งอมนุษย์กลับไปยังมิติเดิม ถูกถือครองโดยเล็คนาร์ท ในสงครามรูนแห่งประตู เล็คนาร์ทได้ใช้พลังของรูนแห่งประตูด้านหลังในการส่งกองทัพปีศาจของวินดี้กลับไปยังดินแดนแห่งความว่างเปล่า (World of Emptiness) แต่พลังรูนของเธอเพียงคนเดียวนั้นไม่สามารถกระทำได้จึงได้ขอยึมพลังของรูนแห่งมังกรเข้าช่วย และส่งกองทัพปีศาจกลับไปได้ทั้งหมด
 


#### รูนแห่งมังกร
:**ผู้ถือครองในอดีต:** โจชัว เลเวนไฮท์
:**ผู้ถือครองในปัจจุบัน:** มิเลีย
:**รูนที่แตกตัวออกมา:** ไม่ปรากฏ

**รูนแห่งมังกร** (ญี่ปุ่น: 竜の紋章, อังกฤษ: Dragon Rune) มอบพลังที่ทำให้มังกร (สิ่งมีชีวิตจากมิติแห่งปีกและเกล็ด) สามารถดำรงชีวิตอยู่ในโลกของเก็นโซซุยโคเด็นได้ และยังมอบสิทธิให้ผู้ถือครองรูนสามารถควบคุมมังกรได้ ครึ่งหนึ่งเคยถูกถือครองโดยโจชัว เลเวลไฮท์, หัวหน้าอัศวินมังกรแห่งอาณาจักรโทแรน (head of Dragon Knights of the Toran Republic) และได้เปลี่ยนไปอยู่กับรองผู้บัญชาการมิเลีย ในช่วงท้ายของสงครามรูนแห่งประตู โจชัวได้ใช้รูนแห่งมังกรรวมพลังกับรูนแห่งประตูด้านหลังของเลคนาร์ท เพื่อส่งกองทัพปีศาจของวินดี้กลับไปยังโลกแห่งความว่างเปล่า

#### รูนแปดด้าน
:**ผู้ถือครองในอดีต:** ไม่ปรากฏ
:**ผู้ถือครองในปัจจุบัน:** ยูเบอร์
:**รูนที่แตกตัวออกมา:** ไม่ปรากฏ

**รูนแปดด้าน** (ญี่ปุ่น: 八房の紋章, อังกฤษ: Eightfold (Yafusa/Hachifusa) Rune) เป็นรูนแท้ที่ยูเบอร์เป็นผู้ถือครอง มีพลังในการแยกร่าง(ส่วนพลังด้านอื่นยังไม่ปรากฏ)

#### รูนแห่งสัตว์ป่า
:**ผู้ถือครองในอดีต:** ราชอาณาจักรฮาร์โมเนีย, ตระกูลไบลท์
:**ผู้ถือครองในปัจจุบัน:** ไม่ปรากฏ
:**รูนที่แตกตัวออกมา:** รูนสัตว์ป่า (Beast Rune)

**รูนแห่งสัตว์ป่า** (ญี่ปุ่น: 獣の紋章, อังกฤษ: Beast Rune) สังฆราชจากฮาร์โมเนียได้มอบรูนนี้ให้ราชวงศ์ไบลท์แห่งไฮแลนด์เพื่อเป็นเครื่องกระชับสัมพันธไมตรี รูนแห่งสัตว์ป่าอยู่ได้ด้วยการดูดกลืนวิญญาณของมนุษย์ รูนแห่งสัตว์ป่ามีบทบาทสำคัญในเกมส์เก็นโซซุยโคเด็น II

#### รูนแห่งวัฏ
:**ผู้ถือครองในอดีต:** ไม่ปรากฏ
:**ผู้ถือครองในปัจจุบัน:** ฮิคุซัค
:**รูนที่แตกตัวออกมา:** ไม่ปรากฏ

**รูนแห่งวัฏ** (ญี่ปุ่น: 円の紋章, อังกฤษ: Circle Rune) รูนที่มอบสันติภาพและความกลมเลียวให้แก่ดินแดนภายใต้การปกครองของผู้ถือรูน

### ดวงดาวแห่งโชคชะตาทั้ง 108
*ดวงดาวแห่งโชคชะตาทั้ง 108* (ญี่ปุ่น: 108宿星; อังกฤษ: 108 Stars of Destiny) เป็นคำเรียกชื่อตัวละคร 108 ตัวที่ตัวละครเอกในเกมชักชวนมาเข้าร่วมกองทัพ โดยชื่อเรียกและแนวความคิดได้รับแรงบัลดาลใจมาจากวรรณกรรมจีนเรื่อง 108 ผู้กล้าหาญแห่งเขาเหลียงซาน อย่างไรก็ดีตัวละครที่ผู้เล่นควบคุมได้บางตัวอาจไม่เป็นส่วนหนึ่งของดวงดาวแห่งโชคชะตาทั้ง 108 นอกจากนี้ในเก็นโซซุยโคเด็น III ตัวละครฝ่ายศัตรู 4 ตัวยังได้รับตำแหน่งเป็นหนึ่งในดวงดาวทั้ง 108 อีกด้วย  

ดวงดาวแห่งโชคชะตาทั้ง 108 แบ่งออกเป็นสองกลุ่ม คือ *ดาวแห่งสวรรค์*　(ญี่ปุ่น: 天の星; อังกฤษ: Stars of Heaven) 36 ดวง และ *ดาวแห่งพิภพ* (ญี่ปุ่น: 地の星; อังกฤษ: Stars of Earth) 72 ดวง โดยชื่อของดวงดาวในเกมภาคต่างๆ มีดังตารางต่อไปนี้ (คำอ่านของชื่อดาวหลายดวงเป็นคำพ้องเสียงซึ่งเขียนต่างกันในภาษาญี่ปุ่น)





## อ้างอิง

## แหล่งข้อมูลอื่น
* เว็บไซต์อย่างเป็นทางการ 
* เรื่องราวของ 27 รูนแท้ 
* ประวัติตัวละครบางส่วนจากคุณชีริว
* เว็บไซด์เกมซุยโคเด็นฉบับภาษาไทย

หมวดหมู่:เก็นโซซุยโคเด็น
หมวดหมู่:เกมอาร์พีจี
หมวดหมู่:เกมจากค่ายโคนามิ